POLAR ชี้ผลงาน Q3/58 มีกำไรขั้นต้น 7.40 ลบ.
POLAR ชี้ผลงาน Q3/58 มีกำไรขั้นต้น 7.40 ลบ. เหตุมีรายการพิเศษทางบัญชีตั้งด้อยค่าทรัพย์สินก้อนใหญ่ ที่ซื้อโดยผู้บริหารชุดเก่าตั้งแต่ปี 2556 ทำไว้ พร้อมปรับแผนธุรกิจให้เหมาะสมกับสภาวะตลาดทุน
17 พ.ย. 2558

ผศ. ดร. ญาณกร วรากุลรักษ์  ประธานเจ้าหน้าที่บริหาร บริษัท โพลาริส แคปปิตัล  จำกัด (มหาชน) หรือ POLAR  เปิดเผยว่า บริษัทในไตรมาส 3 ปี 2558 บริษัทมีมีกำไรขั้นต้น 7.40 ล้านบาท โดยยังมีกำไรจากการดำเนินงานหากไม่นับค่าใช้จ่ายจากการรายการพิเศษจำนวน 115.82 ล้านบาท ประกอบด้วยการบันทึกผลขาดทุนจากการด้อยค่าโครงการคอนโดมิเนียมทองหล่อ จำนวน 22.24 ล้านบาท
เนื่องจากโครงการคอนโดมิเนียมนี้ได้มาจากทีมบริหารและผู้ถือหุ้นชุดเก่าในปี 2556 ซึ่งฝ่ายบริหารปัจจุบันที่เข้ามารับช่วงต่อ คาดว่าจะทบทวนแผนโครงการทองหล่ออีกครั้งหนึ่ง ซึ่งฝ่ายบริหารได้ประมาณการด้อยค่าโดยใช้ราคาที่คาดว่าจะได้เปรียบเทียบกับต้นทุนโครงการหักด้วย ค่าใช้จ่ายที่คาดว่าจะเกิดขึ้นจึงทำให้เกิดผลด้อยค่าดังกล่าว
อีกทั้ง ยังมีผลการขาดทุนจากการด้อยค่าสินทรัพย์ในบริษัทย่อย Platinum Auto Service จำนวน 93.87 ล้านบาท ซึ่งเป็นผลการด้อยค่า  ในค่าความนิยมของบริษัทให้บริการรถเช่า  เนื่องจากตอนที่ทีมบริหารชุดเก่าได้ทำการซื้อเงินลงทุนในบริษัทย่อยดังกล่าว ในราคาสูงกว่าราคาทรัพย์สินสุทธิ เมื่อปี 2556 ดังนั้นฝ่ายบริหารจึงได้ประเมินด้อยค่าทรัพย์สินดังกล่าวโดยวิธีเปรียบเทียบราคาทุนกับราคาทรัพย์สินสุทธิของบริษัทย่อย ณ วันที่ 30 ก.ย.2558
ฉะนั้นจึงส่งผลให้ไตรมาส 3 ปี 2558 บริษัทขาดทุนจำนวน 119.76 ล้านบาท ขณะที่บริษัทยังไม่รวมรายการผลต่างจากอัตราแลกเปลี่ยนจากเงินลงทุนของบริษัทร่วมในต่างประเทศจำนวน 25.46 ล้านบาท และยังมีผลการขาดทุนจากเงินลงทุนในหุ้น NMG จำนวน 87.50 ล้านบาท ซึ่งรายการดังกล่าวแสดงเป็นการขาดทุนในงบกำไรขาดทุนเบ็ดเสร็จทำให้บริษัทฯ มีผลขาดทุนในงบกำไรขาดทุนเบ็ดเสร็จอีกจำนวน 62.04 ล้านบาท รวมเป็นขาดทุนเบ็ดเสร็จ จำนวน 181.79 ล้านบาท